Аԥсны Аиааиреи Ахьыԥшымреи рымшныҳәа иазку акциа "Афырхацәа рымҩала" ареспубликаҿы есышықәса имҩаԥыргоит 2007 шықәса раахыс.
Цәыббра 29, 1993 шықәсазы Кәыдрытәи ацҳаҿы Аԥсуа ар Мраҭашәаратәии Мрагыларатәии афронтқәа еиқәшәеит.
Бабышьреи Уарчеи ақыҭақәа рхада Леуан Ԥарлиа арадио Sputnik аефир аҟны еиҭеиҳәеит Аинвестициатә программа аҳәаақәа ирҭагӡаны амҩа акаҭран шықәырҵо Бабышьра, убасгьы аӡазы ақыҭақәа рҟны аҭагылазаашьа зеиԥшроу атәы.
Ахаҵа Шәачатәи аҿкчымазаратә хәышәтәырҭа №2 ахь днаган асанитартә авиациа ацхыраарала.
Урыстәыла Аҳәынҭқарратә Дума Ашьха Ҟарабах азы ааԥхьара рзынашьҭхоит Урыстәыла ахадеи аиҳабыреи, Азербаиџьани Ермантәылеи рпарламентқәа, ОБСЕ Минсктәи агәыԥ аицхантәаҩцәа, Европа Апарламенттә ассамблеиа ахеилаки егьырҭ жәларбжьаратәи аиҿкаарақәеи.
1992-1993 шш. рызтәи Аԥсны Аџьынџьтәылатә еибашьра аветеран Марина Барцыцԥҳа арадио Sputnik аефир аҟны илгәалалыршәеит Мраҭашәаратәии Мрагыларатәии афронтқәа Кәыдры ацҳаҟны реиԥылара шыҟалаз.
Уахыки-ҽнаки рыла Урыстәыла 83 регион рҿы иазгәаҭоуп COVID-19 ахҭысқәа даҽа 8232 ацлеит. 27,6% авирус аҟазшьақәа рыдбаламызт. Ргәы бзиахеит 6749 пациент, рыԥсҭазаара иалҵит 160-ҩык.
Аԥсны аҵаратә усҳәарҭақәа рҟны акоронавирус аламырҵәаразы имҩаԥыргоит апрофилактикатә уснагӡатәқәа.
Абар шьҭа акыршықәса инеиԥынкыланы Аԥсны Аиааира амш азы имҩаԥысуа акциа "Афырхацәа рымҩала" аҿар рыбжьара азҿлымҳара ахьынӡамоу атәы арадио Sputnik аефир аҿы еиҭалҳәеит акциа аиҿкааҩцәа руаӡәк Диана Шьакаииаԥҳа.
Гагра араион ауаҩԥсы даанкылоуп Аԥсны Аҳәынҭқарра аҵакыраҿы зыҭира ҟамло апсихотроптә маҭәашьарқәа рыҵәахреи Аԥсныҟа ралагаларази рзы.
Аԥсны Апарламент адепутатцәа цәыббра 24 рзы Аиааиреи Ахьыԥшымреи рымш 27 шықәса ахыҵра ахьӡала азаҭ аҭараз ақәҵара рыдыркылеит. Азаҭ ахь иаҵанакыр алшоит 50-ҩык рҟынӡа иҭаку ҳуааԥсыра.
Ҟарабах аконфликт ахы акит 1988 шықәса жәабранмзазы, Ашьха-Ҟарабахтәи автономтә област Азербаиџьантәи ССР ишалҵуа азы аҳәамҭа аныҟанаҵа ашьҭахь.
Гал араион ахәышәтәырҭа хада аҳақьым хада Асҭамыр Гамгьиа арадио Sputnik аефир аҿы еиҭеиҳәеит акоронавирус змоу рзы Галтәи ахәышәтәырҭаҿы хазы аҭыԥқәа раартра аус шцо атәы.
Цәыббра 30 рзы Аԥсны иазгәарҭоит 1992-1993 шықәсқәа рызтәи Аԥсныжәлар Рџьынџьтәылатә еибашьраҿы Аиааира 27 шықәса ахыҵра.
Аҩбатәи аԥхьарала Аԥсны Жәлар Реизара адепутатцәа ирыдыркылеит абџьар азы азакәан апроект. Аԥсны Афырхаҵа аамҭаказы Аԥсны Аҩнуҵҟатәи аусқәа рминистр иҟаз Аслан Кобахьиа арадио Sputnik аефир аҿы иҳәеит уи шыҟазарц ахәҭоу азы игәаанагара.
Иахьатәи аамҭазы Аԥсны иахьаҵанакуа акоронавирус зланы иаадырԥшхьоу ауаа рхыԥхьаӡара 1352-а ыҟоуп.
Ауааԥсыра COVID-19 рацәыхьчаразы аоперштаб адыррақәа рыла, Гәдоуҭатәи ахәышәтәырҭаҿ ишьҭоуп 120-ҩык рҟынӡа ачымазцәа. Адиагноз акоронавирус рзышьақәыргылоуп – 117-ҩык. Рҭагылазаашьа уадаҩуп 14 пациент, ибжьаратәуп – 27-ҩык.
Цәыббра 24 рзы Аԥсны Апарламент адепутатцәа цәыббра 24 рзы Аиааиреи Ахьыԥшымреи рымш 27 шықәса ахыҵра ахьӡала азаҭ аҭараз ақәҵара рыдыркылеит.
XIX Жәларбжьаратәи аԥкьаҭасразы атурнир "Аԥсуа хылԥа ду" мҩаԥысит Гагра, цәыббра 26 - 27 рзы. Атурнир аԥхьахәқәа: "Ахьтәы", "Араӡынтәы", "Аџьаз уарбақәа" рзы еиндаҭлон 24-ҩык аԥкьаҭасыҩцәа.
Цәыббрамза 29 рзы Аҟәа амшын аԥшаҳәаҿы имҩаԥгахоит апоетцәа ҿарацәа реиԥылара. Аҳҭнықалақь аҿари аспорти рзы адепартамент аиҳабы ихаҭыԥуаҩ Есма Кәыҵниаԥҳа арадио Sputnik аефир аҿы еиҭалҳәеит уи шеиҿкаахо атәы.